Lobsang Sangay (tyż Lobsang Sangie, tyb. བློ་བཟང་སངས་རྒྱས་ wylie: "blo-bzang sangs-rgyas"; rodz. 1968) – tybetański prawnik a polityker. Uōnygo rodzice citli ze Tybetu we 1959. Lobsang Sangay bōł rodzōny we Dardżyling. Skōńczōł stzednio szula we zidlōngu tybetańskij djaspory, bōł tyż szkolorzym we St. Josephs College we Dardżyling. Sztudjyrowoł na Delhi University (licyncjat ze prowa). Dziołoł we Kōngresie Tybetańskij Modzieży. Bōł wiceprzewōdniczōncym ôddziołu Kōngresa we Dardżyling (1988–1989). Połnił tyż funkcyjo generalnygo sekretorza (1989–1990) a przewodniczōncygo (1990–1991) ôrganizacyjnych sztrukturōw we Delhi. We 1992 wlozł we skłod Centralnygo Kōmiteta Wykonawczego (CENTREX) TYC. Doł sie pokōj ze zasiadaniym we nim we październiku 1994. We 1996 uzyskoł, kej sztypendysta ôd Fulbrighta, stopiyń magistra, we 2004 zaś stopiyń doktora na Harvard Law School. Szpecjalizuje sie we miyndzynacyjowym prowie a tyż we kōnstytucjonaliźmie a ôdmetlywaniu kōnfliktōw. 27 kwietnia 2011 zostoł wybrany nowym kalōnem tripōm (dostoł 27051 welowań; 55% ze wszysjkich). Pokonoł Tenzina Namgial Tethonga (18405; 37,42%) a Tasziego Wangdi (3173; 6,44%). 8 siyrpnia 2011 zostoł zaprzisiynżōny. 16 września 2011 przedstowił parlamyntowi na uchodźstwie kandidatōw na "kalōnōw"; kere dostali aprobata ôd deputowanych. We tyn sōm dziyń wszyjke, krōm jednygo, zostoły zaprzysiynżōne. We gabinecie kery utworzōł Lobsang Sangay wźōn sie teka "kalōna" ôd edukacyje. Wywiod ze Lobsangiem Sangayem Brif Lecha Wałynsy do Lobsanga Sangaya skirz uōnygo zaprzisiynżynio